# Мел Гибсон

Мел Колм-Килле Джерард Гибсон (ингл. Mel Colm-Cille Gerard Gibson; 3 ғинуар 1956 йыл, АҠШ, Нью-Йорк штаты, Пикскилл) — Австралия һәм Америка Ҡушма Штаттары актёры, кинорежиссер, сценарист һәм продюсер. «Ҡыйыу йөрәк» фильмы режиссураһы өсөн ике «Оскар» һәм «Алтын глобус» премиялары лауреаты. Австралия орденының хөрмәтле офицеры.

# Мел Гибсон
## Биографияһы

Мел Гибсон ирланд католиктары ғаиләһендә алтынсы бала булып тыуа. 1968 йылда Гибсондар Австралияға күсенә, бында ғаиләлә тағы биш бала тыуа.
Мәктәпте тамамлағас, Мел Сиднейҙағы Милли театр сәнғәте институтына уҡырға инә. Тәүге ролен ул студент саҡта уҡ «Йәйге ҡала» фильмында уйнай.
1979 йылда актёр «Тим» һәм «Дыуамал Макс» фильмдарында төшә, улар өсөн төрлө номинацияларҙа бер нисә бүләккә лайыҡ була. Был киноларҙан һуң ул никах агентлығы ярҙамында буласаҡ ҡатыны Робин менән таныша. Улар 1980 йылда Аделаидала өйләнешә. Ғаиләлә ике ҡыҙ һәм биш ул тыуа.
«Дыуамал Макс»тың икенсе өлөшөндәге роле Гибсонға донъя кимәлендә билдәлелек килтерә. Был уңыштан һуң актёр Голливудта киноға төшә башлай (тәүге фильмы — «Баунти», 1984).
1990-сы йылдар башында Гибсон үҙен режиссерлыҡта һынап ҡарарға ҡарар итә һәм Icon Productions компанияһына нигеҙ һала. Икенсе эше — «Ҡыйыу йөрәк» фильмы шотландтарҙың Уильям Уоллес етәкселегендәге азатлыҡ өсөн көрәшенә бағышланған эпик драма була, ун номинацияла «Оскар»ға күрһәтелә, бишеһендә еңеп сыға (шул иҫәптән иң яҡшы фильм һәм иң яҡшы режиссура өсөн). Һуғыш күренештәрен төшөрөү өсөн ике мең самаһы статист йәлеп ителә.
2004 йылда Гибсон йәмғиәтте шаҡ ҡатырған үтә ҡанһыҙ күренештәр һүрәтләнгән һәм беҙҙең дәүер башындағы Фәләстанды күҙ алдына баҫтырған «Христос ғазаптары» фильмын төшөрә. Картина Иисус Христостың (Ғайса пәйғәмбәрҙең) ғүмеренең аҙаҡҡы ун ике сәғәтен ентекләп тасуирлауҙы маҡсат итә.
2006 йылда Мел Гибсондың тағы бер тарихи эпосы — «Апокалипсис» прокатҡа сыға, ул майя цивилизацияһының һуңғы дәүеренә арналған. 2016 йылда экрандарға Гибсондың бишенсе таҫмаһы — «Выждан талабы буйынса» хәрби драмаһы сыға.

# Мел Гибсон
## Шәхси тормошо

* Ҡатыны (1980—2011) — Робин Мур
* балалары — Ханна (1981), игеҙәктәр Эдвард һәм Кристиан (1983), Вилли (1986), Луи (1988), Майло (1991) һәм Томми (2000).
2009 йылдың апрелендә Гибсондың һәм уның ҡатынының өс йыл инде бергә тормауҙары билдәле була. 2009 йылдың 17 апрелендә Мур айырылышыуға ғариза бирә, ә 29 апрелдә Гибсон «Икс кешеләр. Башланғыс. Ҡоно» фильмы премьераһына рәсми рәүештә Оксана Григорьева менән килә. 26 майҙа Гибсон Джей Лено шоуында Григорьеваның унан бала көтөүен әйтә. 2010 йылдың апрелендә Мел Гибсон һәм Оксана Григорьеваның айырылышырға, ләкин ҡыҙҙары Люсияны тәрбиәләү мәсьәләһе буйынса ҡайһы бер бәйләнештәрҙе һаҡлап ҡалырға ҡарар итеүҙәре тураһында хәбәрҙәр тарала.

# Мел Гибсон
## Фильмографияһы
### Режиссёр

* 1993 — Человек без лица (ингл. Man Without a Face)
* 1995 — Храброе сердце (ингл. Braveheart)
* 2004 — Страсти Христовы (ингл. The Passion of the Christ)
* 2006 — Апокалипсис (ингл. Apocalypto)
* 2016 — По соображениям совести (ингл. Hacksaw Ridge)

# Мел Гибсон
## Маҡтаулы исемдәре һәм башҡа бүләктәре

| № | Йыл | Фильм | Премия | Категория | Номинант | Һөҙөмтә |
| 1 | 1996 | Храброе сердце | Оскар | Иң яҡшы фильм | Мел Гибсон, Алан Лэдд һәм Брюс Дэйви | Еңеү |
| 2 | 1996 | Храброе сердце | Оскар | Иң яҡшы режиссёр эше | Мел Гибсон | Еңеү |
| 3 | 1996 | Храброе сердце | Алтын глобус | Иң яҡшы режиссёр | Мел Гибсон | Еңеү |
| 5 | 2017 | По соображениям совести | Алтын глобус | Иң яҡшы режиссёр | Мел Гибсон | Номинация |
| 6 | 2017 | По соображениям совести | Оскар | Иң яҡшы режиссура | Мел Гибсон | Номинация |